Akademska sloboda - stvar 'političkog konteksta'?
Prvi amandman američkog Ustava jamči slobodu govora. Sveučilišni profesori, k tome, uživaju dodatnu zaštitu poznatu kao akademska slobo
Tu je, zatim, i slučaj Lawrencea Summersa, predsjednika sveučilišta Harvard, koji je izazvao kontroverzu time što je izjavio da i biološke razlike između muškaraca i žena mogu objasniti činjenicu da na polju matematike i drugih prirodnih znanosti ima manje žena nego muškaraca. Takva izjava izazvala je žestoke kritike, a profesor Summers se ispričao. Bilježimo i slučaj Katedre za srednjo-istočne studije na Sveučilištu Columbia koja je predmet kritika studenata židovske vjere. Oni traže ostavke nekoliko istaknutih profesore koji su u objavljenim stručnim radovima kritizirali izraelsku politiku prema Palestincima. "Želimo tolerirati slobodu profesora da predaju, rade na istraživanjima i objavljuju - i tu u skladu s načelima za koje oni misle da su ispravna. Jer, na kraju, njihov rad doprinosti boljitku našeg društva" - kaže Jonathan Kinght koji vodi program akademskih sloboda pri Američkoj udruzi sveučilišnih profesora. On dodaje da akademske slobode ne jamče da neki profesor ne može i izgubiti posao zbog svojih stavova. Ali, akademska sloboda predstavlja "jamstvo da istraživanja i ideje nekog profesora neće biti procijenjivani na temelju promjenjivih vjetrova aktualne političke klime." "Akademske slobode ne određuju skupine koje vrše vaninstitucinalni pritisak. Ne određuju ih zastupnici u zakonodavnim tijelima saveznih država, niti guverneri. Samo oni koji imaju dugogodišnje znanje i profesionalno iskustvo mogu procijeniti je li neki profesor previše zastranio" - objašnjava Jonathan Knight. Jon Wiener dodaje da su konzervativci znatno agresivniji u napadima na akademske slobode od liberala. Prema konzervativnom komentatoru Davidu Horowitzu razlog za to valja tražiti u činjenici da američkim akademskim establišmentom dominiraju liberali: "Najveća prijetnja akademskim slobodama su sami profesori. Oni su praktično isključili s fakulteta sve koji nisu ljevičari ili liberali. Libertarijanci, konzervativci i religiozni ljudi iznimno su rijetki na američkim fakultetima, a situacija se samo pogoršava."